Péntek délután újabb tüntetés kezdődött a túlóratörvény ellen

A demonstráción minden ellenzéki párt képviselői felszólaltak, ilyenre korábban még nem volt példa

A nagyjából egyórás hivatalos rendezvény után egy nagyjából ezer fős tömeg elindult a városba

Több helyszínt érintve vonulnak: jártak a Nyugatinál, az Oktogontól a Deák térre mentek, onnan Astoria, Bródy Sándor utca, majd Kálvin tér és Szabadság híd. Egy nagyobb kitérő után átmentek a belvárosi karácsonyi vásáron, majd több ezres tömeg tért vissza a Kossuth térre

A tüntetés békés, nem dobáltak rendőröket, pirotechnikai eszközök is csak elvétve kerültek elő. A rendőrség este tíz előtt pár perccel bemondta a Kossuth téren, hogy a tüntetés elvesztette a békés jellegét

Nagyjából másfél óráig ácsorogtak a Kossuth téren, voltak feszült pillanatok, több embert előállítottak, miután üvegekkel, tojással dobálták a rendőröket és lisztet is szórtak rájuk